На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008),

Општинско веће општине Гаџин Хан, на 40. (четрдесетој) седници, одржаној дана 30. јуна 2017. године, доноси

**З А К Љ У Ч А К**

**1-** **ЗАКЉУЧИТИ** са Екуменскомхуманитарном организацијом, Нови Сад, Ћирила и Методија бр.21, коју заступа директор Тилда Ђенге Слифка, други по реду, Анекс уговора о додели новчаних средстава бр.400-160/16- I од 17.03.2016.год.

**2-** **ОВЛАШЋУЈЕ СЕ** Саша Ђорђевић, председник општине Гаџин Хан, да у име и за рачун инвеститора, општине Гаџин Хан, закључи са Екуменскомхуманитарном организацијом, Нови Сад, Ћирила и Методија бр.21, коју заступа директор Тилда Ђенге Слифка, други по реду, Анекс уговора о додели новчаних средстава бр.400-160/16- I од 17.03.2016.год.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-400-316/16-III

У Гаџином Хану, дана 30. јуна 2017. год.

**ПРЕДСЕДНИК**

Саша Ђорђевић

Уговорне стране, Екуменска хуманитарна организација (у даљемтексту: Корисник средстава) и општинаГаџин Хан (у даљемтексту: Општина) сагласно констатују да су дана17.03.2016.године закључиле Уговор о додели новчаних средстава (у даљемтексту: Уговор), заведен код Корисника средстава под бројем 266 од 18.03.2016.године (заведен код Општине под бројем 400-160/16-I од 18.03.2016.године) као и Анекс Уговору, закључен дана 28.12.2016.године (у даљем тњксту: Анекс Уговору), заведен код Корисника средстава под бројем 1356 од 29.12.2016.године (заведен код Општине под бројем 400-160/16-I-1 од 28.12.2016.године) .

У складу са чланом 5. Уговора, дана 30.06.2017.године, уговорне стране сагласно сачињавају овај

**АНЕКС УГОВОРА**

Како следи:

**Члан 1.**

Уговорне стране сагласне су да се измени члан 1. став 3.Уговора, односно члан 1. Анекса Уговору, и то тако што се мења период реализицаје пројектних активности Корисника средстава који је по поменутом члану одређен од 01. марта2016. године до30. јуна 2017. године, **продужењем за шест (6) месеци у 2017.години**, тако да је сада период реализације пројектних активности је **од 01.марта 2016. годинедо 31. Децембра 2017.године**.

**Члан 2.**

Уговорено продужење реализације се односи на оне активности које из објективних разлога (изградња водоводне мреже, прибављање пројектне документације, решавање имовинских односа, издавање грађевинске дозволе) није било могуће реализовати и периоду реализације пројектних активности дефинисаном у Уговору односно Анексу Уговору.

**Члан3.**

У складу са продуженим периодом примене и важења пројекта, Корисник средстава се обавезује да **Завршни извештај**, како је одређено чланом 4. тачка 5. Уговора, након окончања **целокупних пројектних активности поднесе** – **а)** наративни извештај о реализованим активностима и постигнутим резултатима и **б)** финансијски извештај о наменском утрошку средстава из члана 2. Уговора, као и фотокопије комплетне документације о наменском утрошку средстава за период дефинисан овим Анексом Уговора, оверене сопственим печатом и потписано oд овлашћеног лица а према фазама реализације и динамици која је одређена пројектом, **до најкасније до 28. фебруара 2018. године**.

**Члан 4.**

Стране су сагласне да у свему осталом Уговор и Анекс Уговору остају на снази.

**Члан 5.**

Овај Анекс сачињен је у 4 (четири) истоветна примерка, од којих свака страна задржава по два.

|  |  |  |
| --- | --- | --- |
| **ЕКУМЕНСКА ХУМАНИТАРНА ОРГАНИЗАЦИЈА**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Тилда Ђенге Слифка,**  Директорка |  | **општина ГАЏИН ХАН**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Саша Ђорђевић,**  председник општине |